fùrgnomēn, die mit zuͦ guͦtem end kom̄en moͤchten, als ouch ir gnaͤdigen fröwen
innen zuͦ schaden dienend beschaͤchen werr. nun̄, als sich die von Gebystorff undˀ
andrem clagten abbrechens der wuͦrren, werre wär, das usser nottùrfft merren
schaden zuͦ versaͤchen, das man̄ der wuͦr hab muͤssen abbruchen, sye ungevarlich
an beiden ortten beschaͤchen, haben sy soͤllich holtz widerumb geprucht obwendig
des wirts husz an dem rein, da mit gewuͦeret, des halb sy ir kilchen zuͦ Windisch
behalten, als man̄ das wol saͤchen mag, die nottùrfft, das mercklichen ervordret,
und das durch soͤlich wuͦrren dhein gevaͤrd geprùcht die Rùsz zuͦ richten uff
der von Gebystorff lechen guͤtter zuͦ schaden und innen zuͦ nùtz dienend, sye
ir meynung nach fùrsatz nie gewessen, versaͤchen ouch sich nit, das ir gnaͤdig
frowen da fùr gerichtet, dan̄ die selben guͦter standen ouch innen̄ und dem gotzhusz
mit eygenschafft zuͦ, als man das wol in ir reden verstan mag. nun̄ als die von
Gebystorff mit ir reden vermeynen̄, wie sy irm prust und abgang ir guͤttren von
soͤlichen wuͦrten haben, vermeynen, sy ye nit dan̄ es ware nun dalostmer so
vil järren, das soͤllich fürnaͤmen̄ der wuͦrren vorhand₎ verschinnen̄, das es sich
so verrˀ und es fùrdrung dar zuͦ geben nit enthalten haͤtte, moͤgen und wette
das usser mercklichen ursach, da mit man das wol ermessen moͤge, so hab es
sich vor langem ouch ein soͤllicher span begaͤben̄ zwuschent ir gnaͤdig fröwen̄
von des gotzhusz wegen und den zinsen̄ von Gebystorff, vor langem, vor und ee ✳ ✳
des wuͦrs halb utzit sye fùrgenom̄en, da die von Gebystorff sich ouch beclagtt
haben abgangs ir guͤtten, wie yetzunt, des wassers halb und wurde die zit von ir
zinser von Gebystorff einem vogt von Baden so vil mit clag nach geloͧffen, der sich
so wit von ir clag wegen in die sach verpflicht, und mit handel, der an pracht,
das erber lùtt den schaden zuͦ besaͤchen, dar zuͦ geschriben in meynung, sy guͦtlich
zuͦ einigen. und wie wol vormäls erlich handel der mäsz ouch beschaͤchen mit
nach läsz, so was doch ir meyngnung und der zinser clag von des schadens
wegen an jaͤrlichen zinsen ablàssz zuͦ tuͦnde, als ouch in der selben handlung durch
die ersamen̄ lùtt, so har zuͦ geordnet, so wir gearbeit, das sy gegen ein andren vertragen,
mit mercklichem nach làsz getän und mit soͤlichem gedinge und meynung, wie
es sich fùr hin mer begaͤbe, das den guͦten abermals schad oder abgang von wassˀs
oder von der Rûsz wegen zuͦ kom̄en wurde, als dan̄ rùnend wasser zuͦ röw, wö mit
versaͤchung beschicht, nit stat, das man̄ den̄ vom gotzhusz nach von dheinem ampt,
da die zins in dienend, dhein nach lassz mer zuͦ tuͦnd soͤlte, sind und werre das usser
mercklichen ursach beschaͤchen und bedaͤcht werden, den̄ die zins guͤtter zuͦ Gebystorff,
so dem gotzhusz mit eygenschafft zuͦ kom̄en, ✳ werrend nit dermäsz mit dem boden zins
beladen, dan̄ das die zinser ir lechenschafft höcher dan des gotzhusz eygenschafft
achtotten̄. und werren die selben ir lechenschaff beschworren̄ mit nach zinsen, mit
gotzgaben̄, järtzit und anders daruff zesetzen, und wurde da mit abwegen understand₎,
des gotzhusses eygenschafft der zinsen zuͦ abgang zepringen und die nach beladung der zinsen irren fùrgang zehaben, das doch dem gotzhussz unlidenlich
und beschwerrung fùr und fùr brächte. und soͤlich vertrags, vor gemelt, begerrten sy
den selben vertrags brieff fùr unns zuͦ legen und den zuͦ hoͤwen zuͦ lässen, ir
rede zuͦ vestinen̄ wär sin und wen̄ die gehört wurden̄, wenend sy in hoffnung,
das durch uns mit den zinser von Gebystorff guͦtlich geredt von irrem furnaͤmen̄